संविधानमा लेखिएको छ, सबै नेपाली समृद्ध हुनेछन्, समतामूलक र समाजवादउन्मुख समाज निर्माण हुनेछ, यो परिकल्पना तपाईंको पनि पक्कै होला। त्यही संविधान कार्यान्वयन गर्ने चरणमा तपाईं आगामी ५ वर्षे कार्यकालको लागि नेपाली इतिहासमै एक शक्तिशाली प्रधानमन्त्रीको हैसियतमा हुनुहुन्छ। यस्तो अवस्थामा पनि नेपाली जनताले वर्षांैदेखि भोग्दै आएका समस्याहरू, गरिबी, अन्याय, अत्याचार, भ्रष्टाचार, बेतिथिको अन्त्य होस्। एक पल्ट बाँच्न पाउने नेपालीले कम्तीमा जीवनमा सुख, शान्ति, अमनचैनसँग बाँच्न पाऊन्, यो विषयमा तपाईंको उचित ध्यान जाओस्।
